Den belgiske polarudforsker Adrien de Gerlache fulgte ekspeditionen til Buenos Aires. de Gerlache havde erfaring fra Antarktis som leder af Belgica-ekspeditionen 1897–99, hvor også de senere kendte polfarere Roald Amundsen og Frederick Cook havde deltaget. I Buenos Aires fik Charcot at vide, at Nordenskjölds ekspedition var blevet fundet af en argentinsk redningsaktion med korvetten "Uruguay". Han bestemte sig da for at udforske vestkysten af Antarktishalvøen. Han undgik bevidst Rosshavet for at undgå en mulig konflikt med englænderne, som under ledelse af Robert Falcon Scott var i færd med at gennømføre en stor national ekspedition i området. Dette fik senere Scott til at omtale Charcot som "the Gentleman of the Pole".